钦定古今图书集成/明伦汇编/官常典/第429卷 > 《城门校尉箴》前人
## 钦定古今图书集成/明伦汇编/官常典/第429卷 > 《城门校尉箴》前人

幽幽山川，径塞九路。盘石康庄，袭险重固。国有城沟家有柝柜。各有攸坚，民以不虞。德怀其内，险难其外。
王公设险，而承以盘盖。昔在上世，有殷有夏。癸辛不
德，而设夫险阻。汤武爰征，而莫遏莫御。作君之危，不
可德少，而城沟伊保。不可德希，而城沟是依。唐虞长
德，而四海永怀。秦恢长城，而天下畔乖。尉臣司城，敢
“告侍阶。”

《后汉书郅恽传》：恽举孝廉，为上东城门候。帝尝出猎，
车驾夜还，恽拒关不开，帝令从者见面于门间，恽曰：
“火明辽远。”遂不受诏。帝乃回，从东中门入。明日，恽上
书谏曰：“昔文王不敢槃于游田，以万人为忧。而陛下
远猎山林，夜以继昼，其如社稷宗庙何？暴虎冯河未
至之戒，诚小臣所窃忧也。”书奏，赐布百疋，贬东中门
“候，为参封尉。”

《宋书谢庄传》：庄为侍中，领前军将军。于时世祖出行，
夜还，敕开门。庄居守，以棨信或虚，执不奉旨，须墨诏
乃开。上后因酒䜩从容曰：“卿欲效郅君章邪？”对曰：“臣
闻蒐巡有度，郊祀有节，盘于游田，著之前诫。陛下今
蒙犯尘露，晨往宵归，容恐不逞之徒，妄生矫诈。臣是
以伏须神笔，乃敢开门耳。”

《北齐书张耀传》：耀迁尚书右丞。显祖曾因近出，令耀
居守。帝夜还，耀不时开门，勒兵严备。帝驻跸门外久
之，催迫甚急。耀以夜深真伪难辨，须火至面识门乃
可开。于是独出见帝。帝笑曰：“卿欲学郅君章也。”乃使
耀前开门，然后入。深嗟赏之，赐以锦采。

《唐书段志元传》：志元为左骁卫大将军。文德皇后之
葬，与宇文士及勒兵卫章武门。太宗夜遣使至二将
军所，士及披户内使，志元拒曰：“军门不夜开。”使者示
手诏，志元曰：“夜不能辨，不纳。”比曙，帝叹曰：“真将军，周
亚夫何以加！”

《宋史魏丕传》：“丕判金吾街仗。初，六街巡警皆用禁卒，
至是诏左右街各募卒千人，优以廪给，传呼备盗。丕
以新募卒引对，遂分四营，营设五都，一如禁兵之制。”
《东轩笔录》：京师火禁甚严，将夜分即灭烛，故士庶家
凡有醮祭者，必先关厢使，以其焚楮币在中夕之后
也。至和、嘉祐之间，狄武襄为枢密使，一夕夜醮，而勾
当人偶失告报，中夕骤有火光。探主驰白厢主，又报
开封知府，比厢主判府到宅，则火灭久之。翼日，都下
盛传狄枢相家夜有光怪烛天者。时刘敞为知制诰，
闻之，语权开封府王素曰：“昔朱全忠居午沟，夜多光
怪出屋，邻里谓失火而往救之。今日之异，得无类乎？”
此语諠于缙绅间，狄不自安，遽乞陈“州，遂薨于镇，而
夜醮之事，竟无人辨之者。”

《三垣笔记》：金驾部铉于壬午七月晦日读《邵子》，记其
后曰：“甲申之春，定我进退。进虽遇时，外而勿内。退若
苦衷，远而勿滞。外止三时，远不卒岁。优哉游哉，庶没
我世。”及甲申死难，人始见之。铉初以驾部巡皇城，每
过玉河，辄留连不能去，归语其弟錝曰：“吾一见玉河，
若依恋不忍舍，何也？”竟投玉河死。

《南阳府志》：“丁鐈，万历朝兵马指挥，缉奸禁暴，不畏强
御。神宗尝戒贵戚避之。元宵大雪，帝出西华门观灯，
见鐈披铠立雪中，问何臣，左右曰：‘丁兵马也’。上为罢
幸。寻以忤当道，出为云南布政司经历，入觐，上稔其
名，赐佥事服。”

《宋书南郡王义宣传》，“义宣子恢，义宣并领湘州，转恢
侍中，领卫尉。晋氏过江，不置城门校尉及卫尉官，孝
武欲重城禁，故复置卫尉卿，卫尉之置，自恢始也。